ପାକିସ୍ତାନ ଗସ୍ତ ବେଳେ ଆତଙ୍କବାଦୀଙ୍କ ସହ ଫଟୋ ଉଠାଇଲେ ସିଦ୍ଧୁ | Kanak News\nପୁଣି ବିବାଦରେ ନବଜୋତ ସିଂ ସିଦ୍ଧୁ : ପାକିସ୍ତାନ ଗସ୍ତ ବେଳେ ଖଲିସ୍ତାନ ଆତଙ୍କବାଦୀଙ୍କ ସହ ଉଠାଇଲେ ଫଟୋ\nସିଦ୍ଧୁଙ୍କ ଏପରି ପଦକ୍ଷେପକୁ ସମାଲୋଚନା\nBy Pranjna Parimita Behera Last updated Nov 29, 2018\nକନକ ବ୍ୟୁରୋ : ପଞ୍ଜାବର ମନ୍ତ୍ରୀ ତଥା କଂଗ୍ରେସ ନେତା ନବଜ୍ୟୋତ ସିଂ ସିଦ୍ଧୁଙ୍କ ପାକିସ୍ତାନ ଗସ୍ତକୁ ନେଇ ବିବାଦ ଥମିନଥିବାବେଳେ ସୋସିଆଲ ମିଡିଆର ଏକ ଫଟୋ ଏହି ବିବାଦକୁ ବଢାଇଦେଇଛି । ପାକିସ୍ତାନରେ ସିଦ୍ଧୁ ଖଲିସ୍ତାନ ଆତଙ୍କବାଦୀ ଗୋପାଳ ସିଂହ ଚାୱଲା ସହ ଫଟୋ ଉଠାଇବା ଏକ ନୂଆ ବିବାଦ ସୃଷ୍ଟି କରିଛି । ଅକାଳୀ ନେତା ମନଜିନ୍ଦର ସିଂ ଶୀର୍ଷା ସୋସିଆଲ ମିଡିଆରେ ଏହି ଫଟୋକୁ ଟ୍ୱିଟ କରିଛନ୍ତି । ଗତକାଲି ପାକିସ୍ତାନ-ଭାରତ ମଧ୍ୟରେ ତିଆରି ହେଉଥିବା କର୍ତାରପୁର କରିଡରର ଶିଳାନ୍ୟାସ ହୋଇଥିଲା ।\nଏଥିପାଇଁ ସିଦ୍ଧୁ ପାକିସ୍ତାନ ଯାଇଥିଲେ । ଏଠାରେ ସେ ପାକିସ୍ତାନ ସେନା ମୁଖ୍ୟ କମର ଜାଭେଦ ବାଜୱା ଓ ଖଲିସ୍ତାନ ଆତଙ୍କବାଦୀ ଗୋପାଳ ସିଂ ଚାୱଲାଙ୍କ ସହ ଫଟୋ ଉଠାଇଥିଲେ । ଏହାକୁ ନେଇ ନୂଆ ବିବାଦ ଦେଖାଦେଇଛି । ଅକାଳୀ ନେତା ମନଜିନ୍ଦର ସିଂ ଟ୍ୱିଟରରେ ପଟୋ ସେୟାର କରି ପ୍ରଶ୍ନ କରିଛନ୍ତି, ପଞ୍ଜାବ ମୁଖ୍ୟମନ୍ତ୍ରୀ କ୍ୟାପଟେନ ଅମରିନ୍ଦିର ସିଂ ଏହି ଦାୟିତ୍ୱହୀନ ମନ୍ତ୍ରୀଙ୍କୁ ବରଖାସ୍ତ କରିବେ କି ।\nଗୋପାଳ ସିଂ ଚାୱଲା ପାକିସ୍ତାନ ଶିଖ ଗୁରୁଦ୍ୱାର ପ୍ରବନ୍ଧନ କମିଟିର ମହାସଚିବ ଅଛନ୍ତି ଓ ଦୁର୍ଦ୍ଦାନ୍ତ ଆତଙ୍କବାଦୀ ହାଫିଜ ସୟିଦର ଅତି ନିକଟତର ବୋଲି କୁହାଯାଉଛି । ସେ ଆଇଏସଆଇ ଓ ହାଫିଜ ସୟିଦ ସହ ମିଶି ପଞ୍ଜାବକୁ ଅଶାନ୍ତକରିବାକୁ ଉଦ୍ୟମ କରୁଛି ବୋଲି ବି ଅଭିଯୋଗ ଆସିଛି । କିଛି ମାସ ତଳେ ହାଫିଜ ଓ ଗୋପାଳ ଚାୱଲାଙ୍କ ଏକ ଫଟୋ ବିଭିନ୍ନ ତଦନ୍ତ ଏଜନେସି ହାତରେ ଲାଗିଥିଲା । ଏଥିରୁ ପାକିସ୍ତାନର ବିଭିନ୍ନ ଆତଙ୍କବାଦୀ ସଙ୍ଗଠନ ସହ ଖଲିସ୍ତାନ ସମର୍ଥକଙ୍କ ସମ୍ପର୍କ ସାମ୍ନାକୁ ଆସିଥିଲା ।\nପାକିସ୍ତାନ ପୋଲିସ ଅଧିକାରୀ କହିଲେ ଅନିଲ କପୁରଙ୍କ ଡାଏଲଗ୍ ! ଚାଲିଗଲା ଚାକିରି ।\nଭୁବନେଶ୍ୱର କାନ୍ଥରେ ନିଜ ଫଟୋ ଦେଖିଲେ ବ୍ରିଟେନ ହକି ଖେଳାଳୀ ସାମାନ୍ଥା ! ଆଖିରୁ ଝରିଲା ଲୁହ, ଟ୍ୱିଟ୍ କରି ଜାହିର କଲେ ଖୁସି ।
